Hunter (Ny-Caledonia)

Hunter, også kalt Fearn  og Unaeneag, er ei øy i det sørlige Stillehavet. Den tilhører det franske territoriet Ny-Caledonia, men Vanuatu gjør også krav på den.

Historie og status
Det er funnet spor av mennesker tre steder på øya. Opphavet for disse er ikke endelig avklart. Funnene kan stamme fra kortvarig førhistorisk bosetting eller fra senere tids hvalfangst.Sand, Christophe: «Walpole, A “Mystery Island” in Southeast New Caledonia?», Records of the Australian Museum, supplement 29, 2004, s. 110. Lest 28. juli 2014.

Frankrike anser Hunter som en del av Ny-Caledonia.Jf. paragraf 1 i Loi organique n° 99-209 du 19 mars 1999 relative à la Nouvelle-Calédonie, Legifrance. Lest 18. juli 2014.  Kravet ble først framsatt i 1975. Vanuatu gjør også krav på øya og kaller den Unaeneag.Prescott, Victor og Clive Schofield:  The Maritime Political Boundaries of the World, Martinus Nijhoff, 2005, s. 272 og 402. Lest 18. juli 2014 via Questia (krever abonnement).

Naturgeografi
Øya er en stratovulkan. Den hadde utbrudd i 1903.«Hunter Island», Global Volcanism Program, Smithsonian Institution. Lest 18. juli 2014. Vulkanøya stiger bratt opp av havet med en topp som når opp til 280 moh. Den har et areal på rundt 60 hektar. Den vulkanske aktiviteten kommer til syne ved fumaroler.Fonfreyde, C., P. Simoni, N. Colombani, J.F. Buteau, C. Huruguen, P. Bachy, J. Baudat-Francesci, N. Vuki, C. Desgrippes og G. Hnaije: Matthew et Hunter. Mission de suivi terrestre. Mai 2013 , Service de la  pêche et de l'environnement marin, Direction des affaires maritimes de la Nouvelle-Calédonie, s. 8–10. Lest 18. juli 2014.

Hunter er dekket av vegetasjon, for det meste dannet av opprinnelige arter. 40 plantearter er registrert. Det finnes trær og busker, blant annet Hibiscus tiliaceus, Pisonia grandis og Pandanus tectorius, og det finnes bregner, som Blechnum orientale, Histiopteris incisa og Haplopteris elongata. Arter som Erythrina variegata, Vigna adenantha og Luffa cylindrica indikerer at øya historisk har vært besøkt av mennesker.

Hunter er et viktig hekkested for sjøfugl. 1 % av verdens hekkende par av rødhaletropikkfugl (Phaethon rubricauda) holder til på Hunter. Andre registrerte sjøfuglarter er:

storfregattfugl (Fregata minor palmerstoni) 
maskesule ((Sula dactylatra personata)
brunsule (Sula leucogaster plotus)
rødfotsule (Sula sula rubripes)
kilehalelire (Puffinus pacificus)
trindadepetrell (Pterodroma heraldica) 
grånoddy (Procelsterna albivitta)
brunnoddy (Anous stolidus)
silketerne (Gygis alba candida)

Det finnes også landfugler som sotrikse (Porzana tabuensis), pionérsvale (Hirundo neoxena), hvitmaskehegre (Egretta novaehollandiae) og lagfiskeskarv (Phalacrocorax sulcirostris).

Det er polynesiarotte (Rattus exulans'') på Hunter.

Referanser

Kategori:Øyer i Ny-Caledonia